text: [{"text_idx": "#000000", "text": "Sign up for New Era ePaper"}, {"text_idx": "#000001", "text": "Easy access at the tip of your fingers, subscribe to our daily ePaper version of our New Era Newspaper."}, {"text_idx": "#000002", "text": "Ohamba Shuumbwa ya kwafela Oshipangelo shaNandjokwe"}, {"text_idx": "#000004", "text": "Shuumbwa okwa ti elelo lOndonga nalo oli na oshisho nOvanamibia aveshe pefimbo eli lidjuu lombuto yoCovid-19 tai dana onghandangala moshilongo. Shuumbwa okwa yelifa ta ti otava lalakanene oku shakeneka epangelo ondjilakati ngaashi naana va yambidida ouministeli wouhaku eshi va yandja oikwafifo yoCovid-19 yomashina oku fudifa kovanhu ava va kwatwa kombuto ei."}, {"text_idx": "#000005", "text": "\u201cEshi ka shishi oshikando shotete elelo laNdonga tali yambidida oshipangelo shaNandjokwe shaashi ohamba yo tete yovandonga nayo oya kala noku kwafelela oshipangelo shaNandjokwe pefimbo eshi oshipangelo shina ovanaudu tava vele oshidu shamalalia kwali. Onhele apa pe na oshipangelo shaNandjokwe okwa li ya yandjwa kohamba yotete yovandonga, onghee name ohandi twikile okukala ndili meemadi dehamba dotete opo ndi kale handi yambidida oshipangelo shaNandjokwe ngaashi sha kala ha shi ningwa shito keehamba dotete,\u201d Shuumbwa ta ti."}, {"text_idx": "#000006", "text": "Omashina oku fudifa aa a pewa oshipangelo oku li pongushu yoshomaliwa N$360 000."}, {"text_idx": "#000007", "text": "Shuumbwa okwa ti okwa pandula omukulunhuwiliki woshipangelo shaNandjokwe eshi a kala ta longo noudinini nokukale ka po oshipangelo shi li melandulafano liwa."}, {"text_idx": "#000008", "text": "Omashina oku fudifa okwa li atambulwa ko komukulunhuwiliki woshipangelo shaNandjokwe Dr Akutu Munyika apopya ta ti okwa pandula unene elelo lovandonga eshi lina oshisho noshiwana, naashi tali lalakanene oku yambidida oshikondo shouhaku."}, {"text_idx": "#000009", "text": "Munyika okwa popya ta ti omashina aa ota ka longifwa oku kwafelwa ovanhu aveshe va kwatwa kombuto ei, opo eemwenyo davo di kale daxupifwa."}, {"text_idx": "#000010", "text": "\u201cNatango otwa pumbwa oikwafifo ihapu yoCovid-19 onghee kukeshe ou e na ehalo oku yambidida oshipangelo shaNandjokwe okwa tambulwako opo e tu kwafele,\u201d Munyika ta ti."}, {"text_idx": "#000011", "text": "Kape na okulongifa oulingilingi keengaba - ShivuteEfundja lya egeke omukagaUuwanawa, uuwinayi, uumbanda nengwangwano molwaKayanmataVati e lidipaa nondjebo yamushiinda shayeHamunyela a pula ovanambelewa tava kutu ko-NCS vaha longife eembuda"}, {"text_idx": "#000013", "text": "Uuwanawa, uuwinayi, uumbanda nengwangwano molwaKayanmata"}, {"text_idx": "#000015", "text": "Hamunyela a pula ovanambelewa tava kutu ko-NCS vaha longife eembuda"}, {"text_idx": "#000016", "text": "Aalongi naanona itaya ka gonga oontanda koosikola"}, {"text_idx": "#000017", "text": "Omukainhu a nyekwa N$39 680 kookalyamupombo"}, {"text_idx": "#000018", "text": "The New Era is a daily national newspaper owned by the government of Namibia. The newspaper is one of four daily national newspapers in the country."}]